અમદાવાદ: રાજ્ય સરકાર દ્વારા ઉજાલા બલ્બ ખરીદવાની થતી અપીલને કારણે હજારો લોકો વીજળીનું બિલ બચાવવા એલઇડી ઉજાલા બલ્બ ખરીદવા લાઇન લગાવે છે પરંતુ શહેરના પશ્ચિમ વિસ્તારમાં આવેલા મુખ્ય થલતેજ સબ ડિવિઝન અને સુવિધા સેન્ટર પર બલ્બનો જથ્થો ખૂટી પડતાં રોજ અનેક લોકો દૂર દૂરથી બલ્બ લેવા આવીને ધક્કા ખાઇ પાછા જાય છે. કેટલાક લોકો બલ્બ ખરાબ નીકળવા કે ઉડી જવાના કારણે બદલવા માટે ચાર ચાર દિવસ સેન્ટર પર ધક્કા ખાઇ રહ્યા છે. કેટલાક સેન્ટર પર સ્ટોક કરતા લોકોની સંખ્યા વધુ હોવાના કારણે પણ લોકોને છેલ્લે લાઇન છોડી પાછા જવું પડે છે.